

**MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

# RELACION

# MBI PROGRAMIN BUXHETOR AFATMESËM 2024-2026

**PËR MINISTRINË E DREJTËSISË**

Ministria e Drejtësisë, përfshihet në proçesin e planifikimit buxhetor afatmesëm, 2024-2026, me nëntë programe buxhetore.

Me buxhetin prej **12 miliard e 940 milion e 117 mijë lekë**, të parashikuar për vitin 2024, që është viti i parë i PBA-së 2024-2026 dhe me buxhetet e viteve 2025 dhe 2026, Ministria e Drejtësisë synon të realizojë dy përparësitë kryesore dhe objektivat si më poshtë:

l) Jetësimi i reformës në drejtësi

2) Forcimi i luftës kundër korrupsionit në administratë

Në funksion të përparësive kryesore të Ministrisë së Drejtësisë, janë përcaktuar edhe objektivat për realizimin e tyre.

**1. Jetësimi i reformës në drejtësi**

a) Funksionalizimi i organeve të reja të drejtësisë.

b) Përmirësimi i kuadrit ligjor dhe miratimi i akteve nënligjore për zbatimin e reformës në drejtësi.

c) Zbatimi i reformimit të sistemit të drejtësisë per të miturit në konflikt me ligjin.

d) Reformimi i shërbimeve publike, rritja e efikasitetit të tyre,

e) Ndërmarrja e masave konkrete për një reformim legjislativ, institucional dhe strukturor për të gjithë ato institucione ligj zbatuese që mundësojnë që shqiptarët të marrin shërbime ligiore në kohë, sa më cilësore, profesionale dhe në mënyrë dinjitoze.

f) Përmirësimi i sistemit të ndihmësjuridike falas për ędo qytetar në pamundësi financiare dhe grupet në nevojë, të përfitojnë nga ky shërbim në mënyrë cilësore.

**2. Forcimi i luftës kundër korrupsionit në administratë**

* 1. Përmirësimi i trajtimit të denoncimeve ndaj korrupsionit.

Me VKM VKM nr. 195 datë 05.04.2023 “Për tavanet përgatitore të shpenzimeve të Programit Buxhetor Afatmesëm 2024-2026” për Ministrinë e Drejtësisë, janë miratuar tavanet buxhetore për periudhën 2024-2026, të cilat paraqiten në tabelën e mëposhtme:



Referuar tabelës së mësipërme, buxheti i Ministrisë së Drejtësisë në total reflekton ndryshimet si me poshtë:

* Viti 2024, ka një rritje prej 612,452,000 lekë ose 5% kundrejt buxhetit të vitit 2023,
* Viti 2025 me një rritje prej 449,800,000 lekë ose 3% kundrejt vitit 2024,
* Viti 2026 me një rritje prej 456,457,000 lekë ose 3.4 % kundrejt vitit 2025.

Referuar tavaneve buxhetore të miratura për vitin 2024, sipas nëntë programeve buxhetore paraqiten si më poshtë:

**Viti 2024**

1. Planifikim Menaxhim dhe Administrim 1,217,800,000 lekë
2. Nihma Juridike 91,000,000 lekë
3. Publikimet Zyrtare 70,500,000 lekë
4. Mjekësia Ligjore 122,600,000 lekë
5. Shërbimi Përmbarimor Gjyqësor 165,200,000 lekë
6. Shërbimi për Çështjet e Birësimeve 15,200,000 lekë
7. Shërbimi i Kthimit dhe Kompesimit të Pronave 4,256,517,000 lekë
8. Shërbimi i Provës 201,300,000 lekë
9. Sistemi i Burgjeve 6,791,000,000 lekë

**Totali 12,940,117,000 lekë**

Shpenzimet e përgjithshme të Ministrisë së Drejtësisë për periudhën 2024-2026, për të gjitha programet parashikohen respektivisht si më poshtë:

* Viti 2024 në masën **12 miliard e 940 milion e 117 mijë lekë**
* Viti 2025 në masën **13 miliard e 389 milion e 917 mijë lekë**
* Viti 2026 në masën **13 miliard e 846 milion e 374 mijë lekë**

**Më poshtë paraqitet analiza për secilin program për vitin 2024:**

1. **Për programin “Planifikim Menaxhim dhe Administrim” shpenzimet përbëhen nga:**

* Shpenzimet korrente 466 milion lekë
* Shpenzimet kapitale të brendshme 641.8 milion lekë
* Shpenzime kapitale të huaja 110 milion lekë

**Totali 2024 1 miliard e 217.8 milion lekë**

Me buxhetin e **vitit 2024** për programin “Panifikim Menaxhim Administrim” brenda të cilit operojnë 4 institucione, parashikohen të realizohen këto produkte:

1. **Aparati i Ministrisë së Drejtësisë** në kuadër të stratëgjistë Ndërsektoriale të Drejtësisë, parashikon të hartojë dhe vlerësojë **1500 akte ligjore dhe nënligjore,** të kryej **16 inspektimeve** nga sektori i monitorimit të profesioneve të lira, të përkthehen rreth **45,000 faqe materiale zyrtare** në fushën penale.

Në zërin “Transferta korrente jashtë vendit”, Aparati i Ministrisë së Drejtësisë ka planifikuar rreth **36 milion lekë** për pagesat e kontributeve:

* Kontribut vjetor Sekratariati Rajonal RAI
* Kontribut vjetor për pjesmarrje për programin e Drejtësisë në BE
* Kontribut vjetor për Gjykatën Ndërkombëtare Penale
* Kontribut për Gjykatën e Përhershme të Arbitrazhit
* Kontribut për Konferencën e Hagës

Në zërin investime të brendshme **Programi “Planifikim Menaxhim dhe Administrim”** me fondin prej rreth **641.8 milion lekë** parashikon të realizojë këto investime.

* **636.5 milion** lekë për Ndërtimin e Institucionit për edukim dhe rehabilitim të të miturve, i cili do të sigurojë reahibilitimin e të miturve nëpërmjet idesë jo të burgut, por të mjaftueshme për të siguruar disiplinë, qëndrimin e të miturve brenda institucionit, mbajtjen e rregullit dhe mirëqënien/shëndetin e të miturve. Ky institucion do t’i shërbejë trajtimit të të miturve në përputhje me standardet më të larta të mbrojtjes së të drejtave të tyre, duke synuar edukimin, rehabilitimin dhe ri integrimin e të miturve në konflikt me ligjin.
* Blerje pajisje zyre për **Aparatin e Ministrisë 2 milion lekë**. Me këtë fond parashikohet të mbulohen nevojat për pajisje zyre si tavolina pune, karrike dollape, për zëvëndësimin e pajisjeve të amortizuara.
* Blerje pajisje elektronike për **Aparatin e Ministrisë së Drejtësisë** në vlerën **2.4 milion lekë**. Me këtë fond parashikohen të mbulohen nevojat për blerjen e 60 pajisje elektronike (fotokopje, UPS, skaner, printer, kompjuter), për zëvëndësimin e pajisjeve elektronike ekzistuese të amortizuara.
* TVSH –JUSTAL në vlerën 600 mijë lekë
* TVSH-Operacioni Ndërkombëtar i Monitorimit në vlerën 5 **milion lekë.**

**Financimi i huaj për vitin 2024** është planifikuar **110 milion lekë** për projektin Operacioni Ndërkombëtar i Monitorimit.

1. **Arkivi Shtetëror i Sistemit Gjyqësor** parashikon të përthithë **60.000 dosje** të dërguara nga gjykatat. Në zërin investime të brendshme, për vitin 2024, janë parashikuar **200 mijë lekë** për blerje pajisje elektronike. Me këtë fond, parashikohen të blihen 2 kompjutera dhe 2 printera.
2. **Agjencia Kombëtare e Falimentimit** parashikon të mbikqyrë 10 administratorë të falimentimit, nëpërmjet analizimit të raporteve statistikore sipas standarteve kombëtare të licensimit. Në zërin investime të brendshme, për vitin 2024, janë parashikuar **100 mijë lekë** për blerje pajisje zyre dhe elektronike.
3. **Qendra e Parandalimit të Krimeve të të Miturve dhe të Rinjve,** parashikon të mbikqyrë **150 të mitur dhe të rinj** nëpërmjet koordinimit dhe bashkëpunimit me organet kompetente pas kryerjes së dënimit.

Qendra e Parandalimit të Krimeve të të Miturve dhe të Rinjve kërkon një rritje prej 15 punonjësish. Në vijim të punës së Qendrës përgjatë vitit 2022 janë evidentuar disa problematika për mbarëvajtjen e punës, të cilat fillimisht janë reflektuar me ndryshimet në vkm-të përkatësë. Këto ndryshime zgjeruan misionin e QPKMR jo vetëm në kuadër të rehabilitimit dhe riintegrimit të të miturve post dënim por edhe në kuadër të parandalimit të kriminalitetit dhe të recidivizmit nëpërmjet ndërgjegjësismit, sensibilizimit, edukimit ligjor dhe promovimit të drejtësisë për të mitur. Kjo në kushtet kur Qendra është i vetmi institucion i krijuar me kodin e drejtësisë penale për të mitur nëzbatim të politikave riintegruese dhe rehabilituese. Gjithashtu në kushtet kur rekomandimet e ke, politikat shtetërore dhe ndërkombëtare zhvillohen drejt qasjes restauruese dhe drejtësisë miqësore, fokusimi i qendrës vetëm në rastet e të miturve të dënuar, që janë një numër relativisht shumë i vogël, krahasuar me problematikat në komuntitet është i pamjaftueshëm.

Për shkak të ndryshimeve në VKM nr. 656 datë 10.10.2022 dhe krijimit të Strategjisë së dytë Ndërsektoriale të Drejtësisë për të Mitur 2022 – 2026, Qendra është përfshirë në masa të cilat krijojnë shtim të funksioneve dhe nevojë të menjëhershme për shtim të 15 punonjësve me një efekt financiar në zërin shpenzime personeli në vlerën 10,000,000 lekë.

1. **Për programin “Ndihma Juridike” shpenzimet përbëhen nga:**

* Shpenzimet korrente 89 milion lekë
* Shpenzimet kapitale të brendshme 2 milion lekë

**Totali 2024 91 milion lekë**

**Drejtoria e Ndihmës Juridike Falas** me këtë buxhet parashikon të japë ndihmë juridike falas për 5600 individë që plotësojne kushtet, në zbatim të ligjit për Ndihmën Juridike Falas.

Në këtë program, në zbatim të Vendimit të Këshillit të Ministrave nr. 465, datë 18.07.2012 “Për integrimin gjinor në Programin Buxhetor Afatmesëm” dhe të udhëzimit të përbashkët, nr. 21, datë 21.06.2013 “Për përcaktimin e procedurave për integrimin gjinor në programin buxhetor afatmesëm”, është parashikuar një produkt i veçantë për dhënien e Ndihmës Juridike Falas për 3000 gra dhe vajza në nevojë te cilat plotësojnë kushtet.

Në zërin investime të brendshme, ky institucion parashikon të blejë pajisje elektronike në vlerën 1 milion lekë (kompjuter, skaner, printer, UPS) dhe 1 milion lekë për blerje pajisje zyre sipas nevojave.

1. **Për programin “Publikimet Zyrtare” shpenzimet përbëhen nga:**

* Shpenzimet korrente 57.5 milion lekë
* Shpenzimet kapitale të brendshme 13 milion lekë

Totali viti 2024  **70.5 milion lekë**

Me buxhetin e vitit 2024 “Qendra e Botimeve Zyrtare” parashikon të botojë 190 akte ligjore dhe nënligjore, të botojë 10 kode dhe përmbledhëse legjislacioni, 48 buletine si dhe 248 tituj me botim elektronik të fletores zyrtare, të buletinit të njoftimeve zyrtare dhe kodeve & përmbledhëse të legjislacionit.

Në zërin investime të brendshme, ky institucion parashikon të blejë një pajisje printimi digitale me ngjyra në vlerën 13 milion lekë për zëvëndësimin e pajisjeve të amortizuara dhe 10 milion lekë për blerje serveri për rritjen e kapaciteteve teknike për publikimin dhe përditësimin e korpusit të legjislacionit.

**IV. Për programin “Mjekësia Ligjore” shpenzimet përbëhen nga:**

* Shpenzimet korrente 91.6 milion lekë
* Shpenzimet kapitale të brendshme 31 milion lekë

Totali viti 2024  **122.6 milion lekë**

Me buxhetin e **vitit 2024**, **Instituti i Mjekësisë Ligjore** parashikon të realizoje rreth **18,000 akte ekspertimi** të cilat klasifikohen si vijon:

* Akte ekspertimi mjeko-ligjore (dokumenta çështje, autopsi dhe dëshmi)
* Akte ekspertimi toksikologjiko-ligjore
* Akte ekspertimi biologjiko-ligjore
* Akte ekspertimi psikiatriko-ligjore, në varësi të ngjarjes së ndodhur bazuar në vendimin përkatës që vjen në IML.

Në zërin investime të brendshme, ky institucion parashikon të blejë pajisje autopsie dhe laboratorike në vlerën 30 milion lekë. Këto pajisje janë të domosdoshme për plotësimin e nëvojave të IML.

Për vitin 2024 IML kërkon një shtese fondi në vlerën 80,000,000 lekë, për blerjen një pajisje të domosdoshme për laboratorin e toksikologjisë GC MS, për përcaktimin cilësor ose identifikimin e lëndëve narkotike dhe medikamenteve të rezultateve të marra nga analizat të tjera screening, në ndihmë të të organeve të drejtësisë.

Gjithashtu për vitin 2024 e rëndësishme është shtimi i strukturës, për të rritur performancën e Institutit të Mjekësisë Ligjore, të domosdoshme për ecurinë normale të aktivitetit të IML-së, sa më poshtë parashtrojmë kërkesën për shtimin e strukturës me 29 punonjës shtesë:

1. Në vijim të rekomandimeve të inspektimit të ushtruar në datat 16.05.2022 dhe 17.05.2022, nga Drejtoria e Përgjithshme e Arkivave, për përpunimin e dokumentave që ndodhet në arkivin e IML-së, të cilat datojnë që nga viti 1957 e në vazhdim, duhet në mënyrë urgjente të paktën brenda këtij viti të përpunohet dokumentacioni i viteve 57-90.

Aktualisht në strukturën e IML-së është vetëm një specialist arkiv/protokoll, por volumi i punës është shumë i lartë për tu përballuar vetëm nga një specialist, numri protokollit për vitin 2022, është 11,261. Sa më sipër kërkojmë të shtohet dhe një specialist arkiv/protokoll në Sektorin e Çëshjeve Juridike, Financës dhe Shërbimeve Mbështetëse.

1. Ekspertët mjeko-ligjor janë shumë të ngarkuar, puna nga vit në vit ka ardhur duke u rritur. Për më tepër që aktualisht janë dy pozicione vakante prej 1 viti. Për të lehtësuar punën e eskpertëve që të arrijnë dhe afatet ligjore duke bërë të mundur dorëzimin në kohë të akteve të ekspertimit, janë të nevojshëm 16 specialist. Specialistët do të jenë në ndihmë të ekspertëve mjeko-ligjor, duke i ndihmuar në shtypjen e akteve dhe vjeljen e kartelave, të domososhëm pasi do të ndihmojnë në përfundimin në kohë të akteve të ekspertimit.

Për më tepër ekspertët mjeko-ligjor të rretheve, përveçse detyrave funksionale të tyre si ekspert mjeko-ligjor, ju duhet të kryejnë detyrat e protokollit, të rregjistrimit të akteve të ekspertimit, të presin faturat për çdo akt ekspertimi. Për të bërë të mundur përfundimin në kohë të akteve të ekspertimit do të ishin të nevojshme specialistët për sa shpjeguam edhe më sipër që do ndihmontë ekspertin, të rregjistronte vendimet, të rregjistronte aktet e ekspertimit, të bënte të mundur vjeljen e kartelave në spitalin përkatës, si dhe prerjen e faturave për arkëtim për aktet e ekspertimit të përfunduara.

1. Shtim të numrit të eskpertëve mjeko-ligjor me 7 punonjës, të cilët do të emërohen në nivel rajonal. Të domodoshëm për të mbuluar ngarkesën e rretheve në bazë të rajoneve.
2. Ka një numër shumë të lartë të fletëthirrjeve në një ditë. Shpesh herë jemi detyruar ti shtymë seancat gjyqësore kur e kemi patur të pamundur për të ngarkuar një person tjetër për të kryer detyrën e shoferit. Duke qënë se në një ditë mund të ketë më shumë se tre seanca gjyqësore dhe në rrethe të ndryshme, kërkojmë sa më sipër shtimin me dy pozicione shofer në Sektorin e Çështjeve Juridike, Financës dhe Shërbimeve Mbështetëse.
3. Duke qënë se puna është rritur shumë dhe aktualisht është vetëm një laborante që mbulon laboratorin e Toksikologjisë-Ligjore. Për vitin 2022, kanë qënë 3,987 kërkesa (vendime ekspertime + kërkesa për analiza për rastet e autopsisë). Duke marrë parasysh ngarkesën e madhe e cila ndikon në përfundim në kohë të akteve të ekspertimit toksikolog-ligjor, kërkojmë shtimin e një pozicioni Specialist (teknik i lartë laboratori).
4. Numri i faturave për arkëtim arrin rreth 15,000 në vit duke përfshirë edhe rrethet, duhet me patjetër një specialist për të monitoruar prerjen e faturave, përpilimin e rregjistrit të të ardhurave, si dhe ndjekjen e likujdimit të këtyre faturave, duke përfshirë edhe faturat që priten për shërbimet teknike që kryhen në morg. Për shkak se aktualisht në strukturë është vetëm një specialist financë/buxheti është shumë e vështirë për shkak të ngarkesës së lartë monitorimi i të ardhurave kërkojmë shtim të një pozicioni specialist finance.
5. Shërbimi i morgut është 24 orarësh, prania e një punonjesi sanitar me kohë të plotë është i nevojshëm, pasi higjena në morg duhet të jetë në një nivel maksimal për shkak edhe të natyrës së shërbimit që ofrohet në morg.

Sa më sipër për shtimin e 29 punonjësve për nevoja të punës, janë të nevojshme fonde shtesë në vlerën 30,828,265 lekë në zërin shpenzime personeli.

**V. Për programin “Shërbimi Përmbarimor Gjyqësor” shpenzimet përbëhen nga:**

* Shpenzimet korrente 160.2 milion lekë
* Shpenzimet kapitale të brendshme 5 milion lekë

**Totali viti 2024 165.2 milion lekë**

Me buxhetin e parashikuar për vitin 2024, Shërbimi i Përmbarimit Gjyqësor parashikon të ekzekutojë rreth **22,513 tituj ekzekutivë**.

1. Në vitin 2023 është miratuar ligji nr.8 , datë 28.02.2023 “Për Organizimin dhe Funksionimin e Shërbimit Përmbarimor Gjyqësor Shtetëror”, Me hyrjen ne fuqi të ndryshimeve ligjore është miratuar ndryshimi i nivelit të kategorisë së pagës për përmbaruesin gjyqësor, konkretisht, neni 31, pika 2 të ligjit 8/2023 *“Për Organizimin dhe Funksionimin e Shërbimit të Përmbarimit Gjyqësor Shtetëror’’,* saktëson dhe sanksionon nivel dysheme të saj, jo më të ulët se paga e Drejtorit të Drejtorisë në Ministri, e cila aktualisht është e kategorisë II-b.

Ligji nr. 8116, datë 29.03.1996 ‘’Kodi i Procedurës Civile të Republikës së Shqipërisë’’, i ndryshuar, Kapitulli IV-të, neni 510 e vijues, njeh si subjekt të marrrëdhënies procedurale gjyqësore civile, përmbaruesin gjyqësor, i cili me veprimet e tij, ka përgjegjësinë për të finalizuar dhe vendosur plotësisht në vend të drejtën e fituar me vendim gjykate. Gjithashtu, ne ligjin organik, përmbaruesi gjyqësor shtetëror, përcaktohet si i vetmi autoritet përgjegjës, i ngarkuar për ekzekutimin e vendimeve gjyqësore të formës së prerë dhe titujve të tjerë ekzekutiv, duke pëfaqësuar autoritetin shtetëror, Shërbimin Përmbarimor Gjyqësor Shtetëror si në nivel vendor dhe qendror të tij. Përcaktimi, në ligj organik, të kategorisë dysheme të pagës së përmbaruesit gjyqësor shtetëror, i cili në kryerjen e detyrës së ekzekutimit të vendimeve gjyqësore përfaqëson, autoritetin shtetëror, duke rritur në këtë mënyrë pagën nga aktualisht, kategoria IV-a, në minimalisht II-b, rrjedhimisht sjell rikategorizim të pagës së strukturës së shërbimit përmbarimor gjyqësor shtetëror për secilin funksion organik, si të funksionit të Drejtorit të Përgjithshëm, që ka përgjegjësinë ligjore për drejtimin, menaxhimin dhe kontrollin e këtij shërbimi po ashtu edhe të kryetarit të zyrës për shkak të funksionit shtese të drejtimin administrativ, nga ai si përmbarues gjyqësor, si dhe të gjithë stafit të administratës si në nivel qendror dhe vendor të këtij shërbimi.

Miratimi i këtij ligji vjen në kuadër të përmbushjes së prioritetit të qeverisë shqiptare për reformimin në tërësi të shërbimit përmbarimor gjyqësor shtetëror dhe konsolidimit të Reformës në Drejtësi, duke synuar eliminimin e problematikave që vijnë nga zvarritja e procesit të ekzekutimit të vendimeve gjyqësore dhe mosjetësimit të së drejtave të fituara gjyqësisht nga qytetarët e këtij vendi.

**Efektet financiare të shtuara që rrjedhin nga miratimi i këtij ligji janë në vlerën rreth 67,673,000 lekë**. Përfitojnë rritje page Përmbaruesit Gjyqësor, Kryetarët e zyrave Përmbarimore dhe gjithe stafi administratës si në nivel qendror dhe vendor të këtij shërbimi.

**“Kërkesë për shtesë në numrin e punonjësve, me 20 përmbarues, në 2024 ”**Numri i punonjësve të Shërbimit të Përmbarimit Gjyqësor, është 130 gjithsej, miratuar me urdhërin nr.25, datë 06.03.2017, të Kryeministrit “Për Miratimin e Strukturës dhe të Organikës të Shërbimit të Përmbarimit Gjyqësor” dhe urdhërit numër 40 datë 08.02.2019 “Për disa ndryshime në urdhrin nr.25, datë 06.03.2017 “Për Miratimin e Strukturës dhe të Organikës të Shërbimit të Përmbarimit Gjyqësor” .

Shërbimi i Përmbarimit Gjyqësor ka parashikuar rritje të numrit të punonjësve nga 130 aktualisht në 150 për vitin 2024, 170 për vitet 2025, 2026.

Rritja e numrit të punonjësve është kërkuar për arsye të ngarkesës së madhe në disa zyra përmbarimore, për arsye të numrit të lartë të dosjeve për përmbarues gjyqësor gjë që sjell mosrespektimin e afateve ligjore të përcaktuara në ekzekutimin e titujve ekzekutivë me një efekt financiar shtesë në vlerën 34,282,000 lekë.

Ndersa në zërin investime të brendshme per vitet 2024-2026 ky institucion parashikon të bleje mjete transporti, Automjetet ekzistuese janë blerë në vitin 2005, janë tejet të amortizuara , si pasojë e defekteve të shumta dhe kohës së gjatë të përdorimit. Kanë kosto të larta për kryerjen e shërbimeve të mirëmbajtjes. Pajisja me mjete transporti krijon kushte normale pune për zyrat përmbarimore vendore dhe Drejtorinë e Përgjithshme te Përmbarimit në kohë dhe cilësi, duke ndihmuar në rritjen e nivelit të Shërbimit Përmbarimor në ekzekutimin e titujve ekzekutivë. Automjetet ekzistuese kanë rrezikshmëri gjatë lëvizjes. Fondi i investimit për realizimin e këtij projekti eshte parashikuar brenda tavaneve të miratuara në masën 5,000,000 lekë per vitin 2024, 5,000,000 leke për vitin 2025 dhe 5,000,000 lekë për vitin 2026. (Projekti parashikon blerjen e dy mjeteve transporti për çdo vit). Për arsye të mospërmbushjes së kërkesave me fondet e miratuara brenda tavaneve të PBA 2024-2026, për realizimin e e plotë të projektit është parashikuar edhe në kërkesat shtesë për vitin 2024.

**Kërkesat shtesë:**

Shërbimi Përmbarimor ka paraqitur kërkesat për fonde shtesë për tre projekte investimi të vleresuara si të domosdoshme për krijimin e kushteve optimale të punës për zyrat vendore dhe Drejtorinë e Përgjithshme të Përmbarimit si më poshtë:

* Blerje mjet transporti, projekt i ri
* Infrastrukturë e kompletuar (Blerje kondicioneresh për Drejtorinë e Përgjithshme të Përmbarimit dhe zyrat Përmbarimore vendore).
* “Rikonstruksion dhe përshtatje për ambjentet e DPP&ZP Tiranë”, projekt i ri

**Për sa i përket projektit të parë** “Blerje mjete transporti”, Automjetet ekzistuese janë blerë në vitin 2005, janë tejet të amortizuara, si pasojë e defekteve të shumta dhe kohës së gjatë të përdorimit. Kanë kosto të larta për kryerjen e shërbimeve të mirëmbajtjes. Pajisja me mjete transporti krijon kushte normale pune për zyrat përmbarimore vendore dhe Drejtorinë e Përgjithshme të Përmbarimit në kohë dhe cilësi, duke ndihmuar në rritjen e nivelit të Shërbimit Përmbarimor në ekzekutimin e titujve ekzekutivë. Automjetet ekzistuese kanë rrezikshmëri gjatë lëvizjes. Kërkohen fonde shtesë në masën 42,500,000lekë, për realizimin e këtij projekti.

**Projekti dytë** Infrastrukturë e kompletuar (Blerje kondicioneresh për Drejtorinë e Përgjithshme të Përmbarimit dhe zyrat Përmbarimore vendore). Zyrat përmbarimore vendore nuk kanë kondicioner në zyrat ku ushtrojnë aktivitetin e tyre. Drejtoria e Përgjithshme e Përmbarimit ka kondicioner që janë blerë në vitin 2003, janë të amortizuar si nga koha e gjatë e përdorimit ashtu edhe për faktin se janë cmontuar dhe montuar disa herë pas ndryshimeve të godinave ku ka ushtruar aktivitetin e saj Drejtoria e Përgjithshme e Përmbarimit, gjithashtu kërkohet edhe një kondicioner për dhomën e Rack-ut. Pajisja me kondicioner është e nevojshme për krijimin e kushteve normale të përshtatshme për të mundësuar dhe rritur nivelin e Shërbimit Përmbarimor në ekzekutimin e titujve ekzekutiv. Kërkohen Fonde shtesë Investimi në masën 3,375,000lekë, për realizimin e këtij projekti.

**Projekti i trete** : “Rikonstruksion dhe përshtatje për ambjentet e DPP&ZP Tiranë” , të marra bazuar në VKM- në nr. 448, datë 22.05.2017 “Për kalimin në përgjegjësi administrimi të Ministrisë së Drejtësisë, për Drejtorinë e Përgjithshme të Përmbarimit, dhe për një ndryshim në vendimin nr. 1691, datë 10.10.2007, të Këshillit të Ministrave “Për Miratimin e Listës së Inventarit të Pronave të Paluajtshme Shtetërore, si dhe Urdhërit të Ministrit të Drejtësisë nr. 2711/5 prot., datë 17.08.2017 “Për ngritjen e grupit të punës për marrjen në dorëzim nga ana e Ministrisë së Drejtësisë të zyrave që kishte në përdorim Drejtoria e Përgjithshme e Përmbarimit, e cila do të transferohet në pronën me emërtimin “Zyra e Institucionit të Prefektit të Qarkut Tiranë”

Nga vet natyra që ka Shërbimi i Përmbarimit Gjyqësor, ekzekutimi i vendimeve gjyqësore, pritja me publikun mer një rendësi të vecantë, për këtë arsye është i domosdoshëm investimi për të krijuar ambjentin për pritjen me publikun. Ambjenti është në katin e parë të godinës së Drejtorisë së Përgjithshme të Përmbarimit, me sipërfaqe 13.5 m², i cili do të shërbej për pritjen me publikun dhe për realizimin e takimeve me fëmijë, nga përmbaruesit gjyqësor. Për sa më sipër është i domosdoshëm investimi për të krijuar ambjentin për pritjen me publikun. Për sa i përket amjenteve të Drejtorisë së Përgjithshme të Përmbarimit dhe zyrës së përmbarimit Tiranë , kanë nevoj për rikonkonstruksion total , për përshtatjen e ambjenteve të punës dhe përmirësimin e kushteve , ka nevojë për mirëmbajtjen dhe përmirësimin e sistemit të elektrikut dhe të internetit , për ndrrimin e dritareve që janë të dëmtuara dhe fusin ujin në cdo rast shiu, Lyerja e godinës nga jashtë , përshtatja e amjenteve të tualetit në kushte normale , Riparimi dhe izolimi i taracës dhe krijimi i të gjitha kushteve të përshtatëshme për ti bërë amjentet funksionale dhe komode për ushtrimin e aktivitetit. Ambjentet aktuale nuk janë të përshtatshme për kryerjen e punës në kushte nornal për punonjësit e Drejtorisë së Përgjithshme të Përmbarimit dhe të Zyrës së Përmbarimit Tiranë, nisur nga sa më sipër , kerkohen fonde investimi për vitin 2023. Kostoja e rikonstruksionit të ambienteve të D.P.P dhe Z.P. Tiranë duke përfshirë edhe ambientet e përbashkëta në katin 0,është përcaktuar në bazë të udhëzimit  Për Miratimin e kostos mesatare të ndërtimit të banesave , miratuar nga Enti Kombëtar i Banesave.Kostoja totale është 14,000,000 Lekë.

**Kërkesat shtesë për fonde për investime për vitin 2024 është 59,875,000lekë.**

**VI. Për programin “Shërbimi për Çështjet e Birësimeve” shpenzimet përbëhen nga:**

* Shpenzimet korrente 15 milion lekë
* Shpenzimet kapitale të brendshme 200 mijë lekë

**Totali 2024**  **15.2 milionë lekë**

Komiteti Shqiptar i Birësimeve parashikon të realizojë rreth 25 birësime. Qëllimi i këtij institucioni është: *Garantimi i interesit më të larë të fëmijëve, nëpërmjet vendosjes në familje të përhershme që përshtaten me nevojat specifike të secilit prej tyre. Studimi i dokumentacionit të aplikantëve birësues për të konkluduar nëse janë ose jo të përshtatshëm për birësim.*

Në zërin investime të brendshme, ky institucion parashikon të blejë pajisje elektronike (1 kompjuter dhe 1 printer) në vlerën 200 mijë lekë, me qëllim përmirësimin e bazës logjistike dhe infrastrukturës së institucionit për të garantuar ofrimin e shërbimit te qytetarët me cilësi, standart dhe brenda një kohe sa më të shkurtër.

**VII. Për programin “Shërbimi i Kthimit dhe Kompesimit të Pronave” shpenzimet përbëhen nga:**

* Shpenzimet korrente 4 miliard e 259 milion e 515 mijë lekë
* Shpenzimet kapitale të brendshme 6 milion lekë

**Totali viti 2024** **4 miliard e 265 milion e 517 mijë lekë**

**Agjencia e Trajtimit të Pronave** me buxhetin e parashikuar për vitin 2024 parashikon të realizoje produktet;

1. Përfitues nga fondi fizik dhe financiar të kompensuar rreth 1760 vendime.
2. Vendime përfundimtare për kompensim të njohura të përditësuara rreth 1123 vendime

Në zërin investime të brendshme, ky institucion parashikon të blejë pajisje elektronike në vlerën 6 milion lekë.

**VIII. Për programin “Shërbimi i Provës” shpenzimet përbëhen nga:**

* Shpenzimet korrente 199.3 milion lekë
* Shpenzimet kapitale të brendshme 2 milion lekë

**Totali viti 2024 201.3 milon lekë**

Nga Drejtoria e Përgjithshme dhe Degët e Shërbimit të Provës në rrethe parashikohen të mbikqyrën 6880 meshkuj, 790 gra dhe 186 të mitur në programe riintegrimi.

Në zërin investime të brendshme, ky institucion parashikon të blejë pajisje elektronike dhe pajisje zyre në vlerën **2 milion lekë**.

Drejtorisë së Përgjithshme të Shërbimit të Provës i nevojiten rreth 295,707,408 lekë fonde shtesë për projektin “Permiresimi i sistemit te dhe digitalizimi i arkives fizike te Sherbimit te Proves” nga të cilat 242,793,072 leke jane per permiresimin e sistemit dhe 52,914,336 leke per mirembajtjen. Ky sistem do te beje te mundur mirearkivimin e dosjeve dhe dokumentave te denuarve me denim alternative si dhe per te rritur efikasitetin ne pune.

**IX. Për programin “Sistemi i Burgjeve”,** shpenzimet përbëhen nga**:**

- Shpenzimet korrente 6 miliard e 491 milion lekë - Shpenzimet kapitale të brendshme 300 milion lekë

**Totali 2024 6 miliard e 791 milion lekë**

Objektivi kryesor i Drejtorisë së Përgjithshme të Burgjeve është ***përmirësimi i kushteve në sistemin penitenciar dhe ulja e mbipopullit në burgje.***

Me buxhetin e parashikuar për vitin 2024 në **Sistemin e Burgjeve** që përbën rreth **55% të totalit të buxhetit të Ministrisë së Drejtësisë**, parashikohen të mbahen në kushte të përshtatshme sigurie rreth **5500 të dënuar burra**, **86 të dënuara femra** dhe **36 të dënuar të mitur** si dhe të trajtohen me shërbim shëndetësor **382 të dënuar të sëmurë**.

Një tjetër objektiv i rëndësishëm në Sistemin e Burgjeve është “*Rintegrimi i të dënuarve, zhvillimi i programeve për rehabilitimin në shoqëri të të paraburgosurve dhe të dënuarve në përputhje me standartet europiane”*, ku parashikohen, të riintegrohen rreth **360 të dënuar burra**, **2 të dënuara gra** dhe rreth **6 të dënuar të mitur**.

**Shpenzimet buxhetore për zërin ˝shpenzime personeli”, Artikulli (600-601) ˝Shpenzime për paga e sigurime˝**.

Për sistemin e burgjeve për 26 institucionet e varësisë brenda tavanit buxhetor janë miratuar sipas tavaneve vlera prej **5.003.400.000 lekë**, vlerë e cila nuk i mbulon nevojat për shpenzime personeli sipas organikës së re të miratuar me datë 19.10.2022 për Programi i Burgjeve.

Përllogaritja e fondit të nevojshëm për shpenzimet e pagave e sigurimeve është bërë me strukturën **për 4,588** punonjes për Sistemin e Burgjeve të miratuar me Urdhërin e Kryeministrit me Nr.174, datë 19.10.2022, VKM-së Nr.187, datë 08.03.2017 të ndryshuar për punonjësit e Drejtorisë së Përgjithshme të Burgjevee punonjësit e IEVP-ve që trajtohen financiarit, VKM-së Nr.234, datë 20.04.2022 për punonjësit mbështetës, VKM-së Nr.920, datë 25.11.2020 për punonjësit e Policisë së Burgjeve, stafi policor,VKM-së Nr.1076, datë 24.12.2020 të ndryshuar për personelin shëndetësor në IEVP dhe Qendrën Spitalore të Burgjeve.

Përsa i përket shpenzimeve të personelit në kuadër të miratimit të strukturës në kuadër të miratimit të shtesave në page sipas ndryshimeve të VKM-ve të cituara me lartë me datë 20.04.2023 rezultojnë efekte financiare shtesë ne vlerën 535,500,000 lekë për vitin 2024-2026.

Prandaj është e domosdoshme rishikimi i tavaneve në zërin shpenzime personeli për sistemin e burgjeve, ku nevojiten fonde shtesë për në shumën **535.5 milion Lekë**.

**Shpenzimet buxhetore për zërin ˝shpenzime operative˝.**

Për sistemin e burgjeve për 23 institucionet e varësisë brenda tavanit buxhetor ështe planifikuar ne vleren prej **1.487.000.000** lekë, e cila nuk është e mjaftueshme për të plotësuar nevojat e shumta që ka programi i burgjeve. Me tavanin e përcaktuar tek shpenzimet operative, artikulli 602 në shumën **1.407.000.000** **lekë,** mbulohen shpenzimet si më poshtë:

* Ushqimet për të burgosurit dhe të paraburgosurit pjesërisht në shumën 634,270,000 lekë, planifikuar për 5 500 të dënuar për vitin 2024 duke marrë parasysh edhe trendin e tyre në rritje të burgosur/paraburgosur që parashikohet të trajtohen sipas normës ushqimore ditore të miratuara me sipas normës ushqimore ditore të miratuara me Udhëzimin e Përbashkët Nr.1, datë 22.02.2022 të Ministrisë së Drejtësisë dhe Ministrit të Shëndetsisë, për të gjithë të dënuarët në sistemin e burgjeve, e ndarë kjo në të dënuar të punësuar, të papunësuar dhe të dënuar të mitur si dhe në parashikimin e fondit të përcaktuar nga IVSHB-ja sipas dietave të të sëmurëve.
* Medikamente e materiale mjekësore në shumën 62,630,000 lekë, planifikuar për trajtimin e urgjencave të sëmurëve në Spitalin e Burgjeve, në Institucionin e Veçantë të Krujës për rastet me mjekim të detyruar dhe për rastet e veçanta për të gjitha IEVP-të. Kërkesat nga sektori i shëndetësisë janë bazuar në kërkesat për medikamentet, materialet mjekësore, materialet stomatologjike për vitin  2024, krahasuar ato me vitin 2023, duke perfshirë edhe materiale mjekësore për punonjësit të cilët trajtojnë raste të prekura nga sëmundje infektive, kërkesat për kartelat klinike, stomatologjike për të gjithë IEVP-të si dhe për Spitalin e Burgjeve, dhe nevojat për rastet të veçanta për të gjitha IEVP-të dhe Spitalin e Burgjeve, për problemet shëndetësore që mund të dalin për vitin 2024.
* Blerja e uniformës së stafit të policisë së burgjeve pjesërisht në vlerë 79.040.000 lekë, sipas normës së miratuar me Vendimin Nr.296 datë 19.05.2021, ku ky shërbim tashmë është prokuruar nga nga ABP.
* Shërbime transporti blerje karburantë pjeserisht dhe shërbime të tjera të mjeteve të transportit në shumën 105.300.000 lekë për mbulimin e nevojat të lëvizjes së të dënuarve nëpër gjykata, spitale, lëvizjet nga një institucion në tjetrin etj, me mjetet e transportit, ku janë parashikuar një rritje e fondeve për vitet 2024, kjo për faktin e rritjes së çmimit të karburanteve në treg.
* Shërbime me të tretët për shpenzimet vjetore të furnizimit me ujit në shumën 120.000.000 lekë, planifikuar sipas shpenzimeve faktike të viti paraardhës për të gjitha IEVP-të.
* Shpenzimet për energjinë elektrike që mbulon pjeserisht nevojat për shpenzimet vjetore për 23 institucionet të cilat janë aktualisht në efiçencë, në shumën 240.000.000 lekë planifikuar sipas shpenzimeve faktike të viti paraardhës për të gjitha IEVP-të. Për dy vitet buxhetore 2022-2023, jemi përballur me rritje të cmimit të energjsë elektrike nga nga 14 lekë në 21.61 lekë për KW, ku për mbulimin e shpenzimeve kemi kërkuar shtesë fondi.
* Shërbimet për mallra e shërbime të tjera si materiale pastrimi, pjeserisht blerje detergjentë, kancelari etj, në shumën 42.080.000 lekë. Për sa i takon planifikimit të sasisë së detergjentëve për periudhën 2024 dhe të materialeve të pastrimit e dezinfektimit për ambientet e DPB-së, jemi bazuar në numrin mesatar të të dënuarve për 2 vitet e fundit duke marrë parasysh edhe trendin e tyre në rritje. Normativat për këtë shërbim janë të miratuara me Urdhërin e Përbashkët të Ministrisë së Drejtësisë nr. 413/1, datë 08.02.1999 “Për miratimin e normave për sapun kallëp dhe pluhur” për të gjithë të dënuarët në sistemin e burgjeve, e ndarë kjo në të dënuar të punësuar, të papunësuar dhe të dënuar të sëmurë në infermieri.
* Shpenzimet për gatim dhe ngrohje me gaz, solar, dru zjarri në shumën 28.060.000 lekë planifikuar për mbulimin e sherbimit të gatimit për të denuarit për gjithe vitin 2024.
* Shpenzime të ndryshme për mirëmbajtje të zakonshnme si mirëmbajtje ndërtese, rrjete elektrike e hidraulike, mirëmbajtje për pajisjet teknike shërbimi i transportit të punonjësve në IEVP Lezhë, Shkodër e Lushnjë parashikuar në shumën 54.890.000 lekë.
* Shpenzime për qera ambjentesh dhe për pajisjet teknike (Antenat) në shumën 8.200.000 lekë.
* Shpenzime me të tretët si shërbimet postare, telefonia, shërbimi i printimit në shumën 17.670.000 lekë.
* Shërbime për shpenzime udhëtimi e dieta në shumën 24.960.000 lekë, planifikuar për levizjet e punonjesve të cilët dërgohen me shërbim për nevoja pune.

Shpenzime të tjera operative Transferta korente të huaja (artikulli 605) ne shumen 500.000 lekë**.** Me këto fonde do të mbulohem shpenzimet për pagesen mbi anëtarësimin e D.P.Burgjeve në Organizatën Europiane të Burgjeve (EURO-PRIS)

Trajtimi financiar me pagesë kalimtare të punonjësve ushtarak, që dalin në reformë sipas Ligjit Nr.10142, datë 15.05.2009 ˝Për sigurimin shoqëror suplementar të ushtarakëve të Forcave të Armatosura, të punonjësve të Policisë së Shtetit, Gardës së Repuplikës, Shërbimit Informativ të Shtetit, Policisë së Burgjeve, Policisë së Mbrojtjes nga zjarri dhe Shërbimit të Kontrollit të Brendshëm në Repuplikën e Shqipërisë˝.

Trajtimin financiar sipas VKM-së nr. 920, datë 25.11.2022 kreu II “Kompensimi për shpenzimet e udhëtimit” dhe kreu III “Kompensimi për qeranë e banesës“, për punonjësit e policisë së burgjeve kur transferohet ose komandohen në rast të pamundësisë së garantimit nga institucioni të transportit nga vendbanimi deri në vendin e punës, pas miratimit të dokumentacionit të nevojshëm.

Trajtimin financiar për të dënuarit e punësuar në IEVP sipas VKM-së Nr.602, datë 13.10.2022 “Për përcaktimin e rregullave të posaçme për punësimin e të burgosurve, kushtet e punës, kohëzgjatjen dhe shpërblimin e saj”, bazuar në pikën 17, Kreu III “Në rastin kur i burgosuri punësohet nga administrata e Institucionit, sipas rregullave të caktuara në pikat 2-9 të Kreut II të vendimit i burgosuri përfiton 25% të pages minimale në shkallë vendi.

**Për vitin buxhetor 2024 mbeten pa u mbuluar nevojat për:**

* Sigurimi e uniformës së stafit ushtarak në vlerë 769.500.000 lekë. Sqarojmë se për vitin 2023 janë planifikuan fonde për blerjen e uniformave në vleren 80.000.000 lekë, në mungesë të buxhetit vjetor të miratuar. Për blerjen e uniformave është e domosdoshme të miratohet për çdo vit buxhet për punonjësit e policisë sipas normës së miratuar me Vendimin Nr.296 datë 19.05.2021 mbi “Përcaktimin e flamurit, stemës, uniformës, si dhe ngjyrës e shenjave në mjetet e Policisë së Burgjeve”, e ndarë në uniformë për punonjësit e rolit bazë, për punonjësit e rolit bazë të sigurisë e shoqërimit dhe për punonjësit e rolit të mesëm e të lartë.
* Blerje ushqimesh për të burgosurit dhe të paraburgosurit në shumën 174.730.000 lekë. Nevoja për shtesë për blerjen e ushqimeve vjen si pasojë e përballjes së rritjes së çmimeve për artikujt ushqimore gjatë këtyre dy viteve buxhetore.
* Blerje detergjent për të burgosurit dhe të paraburgosurit në shumën 10.000.000 lekë.
* Blerje materiale gazermimi si dyshek, batanie çarçafë,etj për të dënuarit në shumën 65.000.000 lekë.Për materialet e gazermimit si materiale të buta, stola e tavolina plastike jemi bazuar në numrin mesatar të të dënuarve për 2 vitet e fundit duke marrë parasysh edhe trendin e tyre në rritje të cilat janë të domosdoshme për tu siguruar sipas standarteve te miratuara. Normativat e materialeve të buta janë të miratuara me Urdhërin e Përbashkët të Ministrisë së Drejtësisë nr. 413/1 datë 08.02.1999 “Për miratimin e normave të materialeve të fjetjes për të dënuar dhe të dënuarve në spital ” për të gjithë të dënuarët në sistemin e burgjeve.
* Blerje karburant për nevojat e sistemit në shumën 54.200.000 lekë. Nevoja për shtesë për blerjen e karburantit vjen si pasojë e përballjes së rritjes së çmimeve për karburantet gjatë këtij viti buxhetor dhe ky shpenzim është i domosdoshëm për mbulimin e nevojat të lëvizjes, pasi krijohen problem me shoqerimin e të dënuarve nëpër gjykata, spitale, lëvizjet nga një institucion në tjetrin etj.
* Shpenzimet për energjinë elektrike në shumën 35.000.000 lekë, shtese e cila vjen si pasojë e rritjes së cmimit të energjsë elektrike nga nga 14 lekë në 21.61 lekë për KW, ku për mbulimin e shpenzimeve është e nevojshme shtesa e fondit.
* Ekzekutimi i Vendimeve gjyqësore në shumën 10.000.000 lekë planifikuar për ekzekutimin e Vendimeve gjyqësore për punonjësit e larguar nga puna.
* Shpenzime të ndryshme për mirëmbajtje, shpenzimet për mirembajtjen e ndërtesave, rrjeteve hidraulike e elekrike , pajisje teknike etj në vlerën 30.500.000 lekë.

Gjithsej fonde shtesë për shpenzimet operative duhen rreth **1,146,930,000 lekë.**

Për sa më sipër është i domosdoshëm që brenda mundësive buxhetore të shtohen shpenzimeve korrente për shpenzimet e personelit e shpenzimet e tjera operative për sistemin e burgjeve gjithsej **në shumën 1,146,900,000 lekë**

**Shpenzimet buxhetore për zërin ˝shpenzime kapitale˝**

Për programin “Sistemin e Burgjeve” për vitin 2024 janë parashikuar **300 milionë lekë** në zërin investime me financim të brendshëm, vlerë e cila nuk është e mjaftueshme për të mbuluar kërkesat për investime në infrastrukturën ndërtimore, për sigurimin e automjeteve pajisjeve e sistemeve të domosdoshme që ka programi i burgjeve.

Me tavanin e përcatuar tek shpenzimet kapitale për vitin 2024 mbulohen projektet të planifikuar nga sektori i projekteve e shërbimeve, sektori i shëndetësisë, sektori i KME-së e sektori i Armatimit sipas prioriteteve si më poshtë:

* Blerje pajisje të ndryshme për shërbimet mbështetëse për sistemin e burgjeve, pajisje speciale e kontrolli (skaner, porta metal detektor, kamera për sigurinë etj), pajisje logjistike (gjenerator, transformator, pajisje guzhine etje,) pajisje shëndetësore në shumën **96.125.000 lekë** planifikuar brenda tavaneve. Këto janë të domosdoshme për blerjen e pajisjeve të ndryshme për sistemin e burgjeve për krijimin, zëvendësimin e bazës materiale të nevojshme dhe përmirësimin e vazhdueshëm të sherbimeve ndaj të dënuarve në sistemin e burgjeve si dhe përmirësimin e vazhdueshëm të elementeve të sigurisë në sistemin e burgjeve për policinë.
* Blerje e automjeteve (ambulanca dhe autoburgje) në shumën **66.000.000 lekë**, planifikuar brenda tavaneve të cilat janë të nevojshme në kuadër të pajisjeve të çdo institucioni me mjete transporti brenda standarteve të miratuar për transportimin e të dënuarve sipas kushteve e standarteve të kërkuara dhe elementeve të sigurisë.Gjendja aktuale e automjeteve është e përmirësuar pasi në vitet e fundit janë blerë autoburgje e ambulanca, por akoma kemi në punë mjete tej të amortizuar prandaj sistemi i burgjeve ka nevoja të vazhdueshme për shtimin e tyre pasi automjetet që kemi janë të pamjaftueshme për lëvizjen e të dënuarve e paraburgosurve nëpër gjykata, spitale dhe shoqërime të tjera nga një institucion në një tjetër dhe nuk përmbushim elementet e sigurisë gjatë shoqërimit të personave me liri të kufizuar.
* Studim projektime në shumën **15.000.000 lekë** planifikuar brenda tavanit, për rishikimet e projekteve për përmiresimin e infrastrukturës në IEVP
* Përmirësimi i kushteve fizike të jetesës nëpërmjet përmirësimit të përgjithshëm të infrastrukurës ne IEVP Peqin, Korçë, Fushë-Krujë, etj në shumën **95.875.000 lekë**.
* Riparimet e sistemeve të ngrohje/ftohjes në, IEVP Elbasan, Berat dhe Fier në shumën **20.000.000 lekë**
* TVSH “Detyrim doganor”, në vlerën **7.000.000 lekë**, për pagesat e detyrimeve doganore për automjete e mallra të tjera të dhuruara nga donator të huaj.

Asnjë investim tjetër nuk mund të realizohet në sistemin e burgjeve gjatë vitit 2024 sipas tavanit të vendosur, duke lënë kështu pa plotësuar nevojat të tjera për investime si:

* Blerje pajisje sigurie e kontrolli, pajisje logjistike,pajisje mobilimi për shërbimet mbështetëse në burgje e paraburgime për të dënuarve si dhe blerje paisje zyre për administratën.
* Investime ndërtimore pjesore shumë të domosdoshme si pasojë e gjendjes së amortizuar të infrastrukturës në shumë institucioneve të sistemit si hidroizolimet e taracave ne IEVP Vlorë Kavajë, Durrës, etj.
* Rikonstruksin ambjentesh në IEVP Burrel, Ali Demi, etj.
* Rikonstruksionet e rrjeteve elektrike dhe shtrirjen e linjave të dyta te furnizimit me energji elektrike.
* Riparimet e sistemeve të ngrohje/ftohjes në, IEVP Vlore dhe Fier.
* Sistemet hidrante detektimi dhe sinjalizimi të zjarrit në 11 IEVP.
* Sistemi për mirëmbajtjen e serverave për ruajtjen e të dhënave, si dhe sistemi i mbrojtjes antidron,
* Sistemin e menaxhimit financiar për sistemin e burgjeve etj.
* Sistemin e menaxhimit të informacionit, protokollit dhe i sallës operative për SHKBB-në, kërkuar nga Institucioni të ndarë për:

**Sistemin e Menaxhimit të Klasifikimit,  e cila është kërkuar në vlerën 14,000,000 lekë,** sistem që do të administrojë informacionet operative të ndryshme të cilat prodhohen nga shërbimi. Do jetë një sistem i Klasifikuar Sekret "që do të përdoret vetëm nga punonjësit që do kenë akses.

**Sistemi i Protokollit, është kërkuar në vlerën 16,000,000 lekë ,** sistem i cili do të menaxhojë gjithë shkresat e hyra e të dala, që administrohen nga shërbimi.

**Salla Taktike Operative, është kërkuar në vlerën 10,800,000 lekë**, kjo sallë do të ketë si qëllim mbajtjen në vëzhgim të subjekteve të caktuara, vëzhgim i cili do të kryhet me metoda të ndryshme proaktive  operative,  audio dhe vidio të cilat bëjnë të mundur marrjen e informacionit mbi situatën, vendndodhjen e subjektit etj,  me qëllim parandalimin e veprimtarive kriminale, abuzimeve të ndryshme si dhe  marrjen e masave për ruatjen e Sigurisë Kombëtare.

Të gjitha nevojat prioritare për investimet e tjera janë pasqyruar tek kërkesat shtesë në fazën e I të PBA-së në vlerën **882.8 milion lekë,** ku janëkërkuar nevojat e domosdoshme për përmirësimin e kushteve të sigurisë dhe administrimit në programin e burgjeve për të garantuar rritjen e elementeve të sigurisë dhe përmirësimin e ambjenteve me infrastrukturë brenda standarteve të kërkuar për personat me liri të kufizuar sipas prioriteteve.

Për sa sqaruam më lart, mungesa e fondeve buxhetore për projektet e kërkuara krijon probleme të shumta në ruajtjen e sigurisë, në kushtet e jetesës dhe pengon direkt punën në realizimin e indikatorve që janë përcaktuar në misionin dhe politikën e programit të burgjeve dhe në strategjinë sektoriale të drejtësisë.

Më poshtë, po ju paraqesim tabelën përmbledhëse të kërkesave shtesë, sipas programeve dhe zërave të buxhetit:



Në total për Ministrisë e Drejtësisë për vitin 2024 nevojiten 64 punonjës shtesë dhe rreth 3,184,365,673 lekë fonde shtesë nga këto:

* Në zërin shpenzime personeli duhen 678,283,265 lekë
* Në zërin shpenzime për mallra dhe shërbime duhen 1,199,814,336 lekë
* Në zërin investime të brendshme duhen 1,306,268,072 lekë

**MINISTRI**

**Ulsi Manja**